लंदन। ब्रिटिश अदालत बुधवार को भगोड़े कारोबारी विजय माल्या के प्रत्यर्पण से जुड़े मामले की सुनवाई करेगी। माना जा रहा है कि इस दौरान जज मुंबई के आर्थर रोड जेल की उस कोठरी का वीडियो देख सकते हैं, जहां प्रत्यर्पण की स्थिति में माल्या को रखा जाना है। माल्या ने धोखाधड़ी और तकरीबन 9,000 करोड़ रुपये की मनी लाड्रिंग के आरोपों के बाद देश छोड़ दिया था। वह मार्च 2016 से ब्रिटेन में हैं और उसे प्रत्यर्पण वारंट पर गिरफ्तार किया गया था। पिछले साल चार दिसंबर को लंदन की अदालत में उसके प्रत्यर्पण को लेकर मुकदमा शुरू हुआ था, लेकिन उसे जल्दी ही कोर्ट से जमानत मिल गई थी।